Pečinkiai (Pilkalnio parapija)
Pečinkiai (vok. Petzingken, nuo 1938 m. birželio 6 d. Hainort, 1945–1946 m. rus. Петцингкен, nuo 1946 m. rugsėjo 7 d. rus. Псковское) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 4 km į vakarus nuo Pilkalnio, prie Eimenio. Šiais laikais Pskovskojės pavadinimu vadinama gyvenvietė (sodyba) su 5 gyventojais (2010 m.) apie 2 km į rytus nuo buvusio Pečinkių kaimo. Vieta, kurioje stovi sodyba, iki 1945 m. priklausė Žemaitkiemio kaimui.